————— 
137 
BOMBACEAE, xunta. 
BOMBYCOSPERMUM. presu. 
Calyx pentasepalus, persistens, sepalis ovato- oblongis. Corolla et genitalia 
ignota. Capsula ovalis, bilocularis, quadrivalvis, oligosperma. Dissepimentum 
centrale, obovatum, valvis brevius, membranaceo-scariosum 
, planum, margine 
placentiferum. 
Placenta filiformis, dissepimentum ambiens. Semina duo-tria 
in quovis loculo, trigona, supra basim umbilico instructa, undique lana longa 
gossypina vestita; Albumen carnosum, tenue, intra cotyledonum plicas. Coty- 
ledones foliaceae, una alteram involvens. Radicula rectiuscula. 
Arbor? frutex? Folia sparsa, simplicia. 
Racemus terminalis, multiflorus. Fructus pe- 
dicellati. 
BOMBYC O SPERM UM MEXICANUM. Presi. Tab. LXXI. 
Habitat in terris occidentalibus Mexici. 
Ramali, qui supersunt, flexuosi, a cicatricibus foliórum delapsorum tuberculati, teretes, striati, pilis densis 
adpressis simplicibus pubescentes, apice angulati. Folia bipollicaria, semipollicem circiter distantia, sparsa 
petiolata, ovata, acuminata, integerrima, basi obtusa aut acutiuscula, supra glabra, subtus tomentosa albi- 
da, pinnatinervia.  Petioli sesquipollicares, teretiusculi, tomentosi. Stipulae non observatae. Racemus 
circiter quadripollicaris, terminalis, axi flexuoso pedicellisque dense pubescente. Flores ignoti. Pedicelli 
fructiferi semipollicares, patentes, striati, uniflori, supra basim cicatricibus a bracteolis delapsis instructi, basi 
verosimiliter bractea suffulti. Calyx pentasepalus, sepalis tres lineas paulo excedentibus aequilongis, exte- 
rioribus duobus oblongis acutis, interioribus ovalibus acutis paulo latioribus, omnibus extus dense pube- 
scentibus intus glabris. Capsula calyce duplo longior, ovalis, bilocularis, quadrivalvis, oligosperma. Valvae 
coriaceae, oblongae, obtusae, utrinque glabrae, demum patentissimae. Dissepimentum valvis brevius, cen- 
trale, obovatum, planum, membranaceo - scariosum, margine incrassato placentiferum, basi rudimentum oblon- 
gum emarginatum dissepimenti alterius gerens, unde fructus quadrilocularis evaderet, seminibus evacuatis 
per aliquot tempus persistens, deinde secedens rudimentum dictum derelinquendo. Placenta filiformis, 
costae adinstar dissepimentum ambiens. Loculi di-trispermi. Semina tres lineas longa, trigona, obovata, 
obtusa et emarginata, basi acuta, dorso convexa, lateribus plana, supra basim umbilico orbiculari in- 
structa, nigra, lana pollicari gossypina tenuissima alba vestita. 
Explicatio iconis in tabula LXXI. 
1. Ramulus fructifer. 2. Calyx cum capsula clausa. 3. Calyx cum capsula aperta et evacuata. 4. Calyx 
aversa facie cum capsula aperta. 5. Calyx cum capsula aperta, semine uno placentae adhaerente. 6. Se- 
men. Omnia naturali magnitudine. 7. Semen depilatum a dorso. 8. Idem a ventre. 9. Idem a latere. 
10, 12. Idem longitudinaliter sectum, 12. 15. Idem transversim sectum. 14, Embryo. Haec aucta. 
